**LIETOŠANAS INSTRUKCIJA**

**Lietošanas instrukcija: informācija lietotājam**

**Angin–Heel S tabletes**

Homeopātiskas zāles

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā to noteicis ārsts vai farmaceits.

- Saglabājiet šo instrukciju! Iespējams, ka vēlāk to vajadzēs pārlasīt.

1. Ja Jums nepieciešama papildus informācija vai padoms, vaicājiet farmaceitam.
2. Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā Skatīt 4. punktu.
3. Ja simptomi nepāriet vai jūtaties sliktāk, Jums jākonsultējas ar ārstu.

**Šajā instrukcijā varat uzzināt**:

1. Kas ir Angin–Heel S un kādam nolūkam to lieto

2. Kas Jums jāzina pirms Angin–Heel S lietošanas

3. Kā lietot Angin–Heel S

4. Iespējamās blakusparādības

5. Kā uzglabāt Angin–Heel S

6. Iepakojuma saturs un cita informācija

**1. Kas ir Angin–Heel S un kādam nolūkam to lieto**

Angin-Heel S tabletes ir homeopātiskas zāles, ko lieto atbalstošai terapijai, ārstējot rīkles mandeļu iekaisumu, kas noris ar apgrūtinātu rīšanu, sāpēm un apsārtumu.

**2. Kas Jums jāzina pirms Angin–Heel S lietošanas**

**Nelietojiet Angin–Heel S šādos gadījumos :**

- ja Jums ir alerģija pret aktīvajām vielām vai kādu citu (6. punktā minēto) šo zāļu sastāvdaļu, piemēram, arniku vai citiem kurvjziežu (*Asteraceae*) dzimtas augiem.

**Citas zāles un Angin–Heel S**

Mijiedarbība ar citām zālēm nav novērota.

 Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

**Grūtniecība un barošana ar krūti**

Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība vai plānojat grūtniecību, pirms šo zāļu lietošanas konsultējieties ar ārstu vai farmaceitu.

**Transportlīdzekļu vadīšana un mehānismu apkalpošana**

Angin–Heel S neietekmē spējas vadīt transportlīdzekļus un apkalpot mehānismus.

**Angin–Heel S satur laktozi.**

Ja ārsts ir teicis, ka Jums ir kāda cukura nepanesība, pirms lietojat šīs zāles, konsultējieties ar ārstu.

**3. Kā lietot Angin–Heel S**

Vienmēr lietojiet šīs zāles tieši tā, kā aprakstīts šajā instrukcijā vai kā ārsts vai farmaceits Jums teicis. Neskaidrību gadījumā vaicājiet ārstam vai farmaceitam.

Ieteicamā deva ir:

Pieaugušajiem un bērniem no 12 gadu vecuma: 1 tablete jāizšķīdina mutē 3 reizes dienā. Akūtu traucējumu sākuma terapijā pa 1 tabletei ik pēc 15 minūtēm (2 stundu laika posmā).

Bērniem no 2 līdz 5 gadu vecumam: jālieto pa 1 tabletei 1 līdz 2 reizes dienā. Akūtu traucējumu sākuma terapijā jālieto pa 1 tabletei ik pēc 1-2 stundām (2 stundu laika posmā).

Bērniem no 6 līdz 11 gadu vecumam: jālieto pa 1 tabletei 2 reizes dienā. Akūtu traucējumu sākuma terapijā jālieto pa 1 tabletei ik pēc 1-2 stundām (2 stundu laika posmā).

Tabletēm jāļauj lēni izšķīst mutē, tās jālieto ēdienreižu starplaikā. Dodot bērniem, tableti var sasmalcināt un pievienot nelielam ūdens daudzumam

**Ja esat lietojis Angin–Heel S vairāk nekā noteikts**

Nav ziņojumu par pārdozēšanas gadījumiem.

**Ja esat aizmirsis lietot Angin–Heel S**

Nelietojiet dubultu devu, lai aizvietotu aizmirsto devu.

**Ja pārtraucat lietot Angin–Heel S**

Ja Jums ir kādi jautājumi par šo zāļu lietošanu, jautājiet ārstam vai farmaceitam.

**4. Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

Iespējamas alerģiskas reakcijas vai pastiprināta siekalu sekrēcija kā reakcija uz homeopātiski aktīvo vielu *Hydrargyrum bicyanatum* (dzīvsudrabu). Retos gadījumos var rasties paaugstinātas jutības reakcijas cilvēkiem ar paaugstinātu jutību pret kurvjziežu dzimtes augiem (piem., arniku). Šādā gadījumā zāļu lietošana jāpārtrauc un jākonsultējas ar ārstu

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV 1003. Tālr.: +371 67078400; Fakss: +371 67078428. Tīmekļa vietne: [www.zva.gov.lv](http://www.zva.gov.lv/../?id=613&sa=613&top=3).

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt Angin–Heel S**

Uzglabāt bērniem neredzamā un nepieejamā vietā.

Nelietot šīs zāles pēc derīguma termiņa beigām, kas norādīts uz kastītes pēc „Derīgs līdz:”. Derīguma termiņš attiecas uz norādītā mēneša pēdējo dienu.

Zālēm nav nepieciešami īpaši uzglabāšanas apstākļi.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko Angin–Heel S satur**

* 1 tablete satur aktīvās vielas: Hydrargyrum bicyanatum D 8 30 mg, Phytolacca americana D 4 30 mg, Apis mellifica D 4 30 mg, Arnica montana D 4 30 mg, Hepar sulfuris D 6 60 mg, Solanum dulcamara D 4 60 mg, Atropa belladonna D 4 60 mg.
* Cita sastāvdaļa ir: laktozes monohidrāts, magnija stearāts.

**Angin–Heel S ārējais izskats un iepakojums**

Iepakojumā 50 tabletes.

Angin – Heel S tabletes ir baltas līdz dzeltenbaltas, apaļas un plakanas tabletes ar noslīpinātu šķautni.

**Reģistrācijas apliecības īpašnieks un ražotājs**

Biologische Heilmittel Heel GmbH

 Dr.-Reckeweg-Str. 2-4

 76532 Baden-Baden

Vācija

Tālrunis: +49 7221 / 501-00

Fakss: +49 7221 / 501 485

E-pasts: info@heel.de

**Izplatītājs:**

UAB "Farmahelis"

Partizanų g. 198-5

50324 Kaunas

Lietuva

Tālrunis, fakss: +370 37 452 559

E-pasts: info@heel.lv

**Šī lietošanas instrukcija pēdējo reizi pārskatīta** **04/2015**